Ir-Regolament tal-Kummissjoni (KE) Nru 384/2004
ta' l-1 ta' Marzu 2004
dwar il-klassifikazzjoni ta' ċerti oġġetti fin-Nomenklatura Magħquda
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u n-nomenklatura statistika dwar it-Tariffa Doganali Komuni [1], u partikolarment l-Artikolu 9(1)(a) tiegħu,
billi:
(1) Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri dwar il-klassifikazzjoni tal-merkanzija msemmija fl-Anness ta' dan ir-Regolament.
(2) Ir-Regolament (KEE) Nru 2658/87 jistabbilixxi r-regoli ġenerali għall-interpretazzjoni tan-nomenklatura magħquda. Dawk ir-regoli japplikaw ukoll għan-nomenklatura oħra li hija bbażata, fl-intier jew parti minnha, fuqha jew li tgħodd xi suddiviżjoni eventwali u li hija stabbilita minn disposizzjonijiet speċifiċi tal-Komunità bil-għan għall-applikazzjoni ta' tariffi u miżuri oħra li għandhom x' jaqsmu mal-kummerċ tal-merkanzija.
(3) Skond dawk ir-regoli ġenerali, il-merkanzija msemmija f'kolona 1 tat-tabella misjuba fl-Anness għandha tkun ikklassifikata taħt il-Kodiċi NM indikati fil-kolona 2, bis-saħħa tar-raġunijiet imsemmija fil-kolona 3.
(4) Huwa xieraq li tiġi pprovduta li, jekk dik l-informazzjoni vinkolanti dwar it-tariffi li jkunu maħruġa mill-awtoritajiet tad-dwana ta' l-Istati Membri rigward il-klassifikazzjoni tal-merkanzija fin-Nomenklatura Magħquda ma tkunx skond dan ir-regolament, għall-perjodu ta' tliet xhur id-detentur jista' jibqa' jinvoka l-merkanzija. Dan isir skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf Kodiċi tad-Dwana tal-Komunità [2].
(5) Il-miżuri pprovvduti f'dan ir-Regolament huma bi qbil ma' l-opinjoni tal-Kumitat tal-Kodiċi tad-Dwana,
ADOTTAT DAN IR-REGOLAMENT:
Artikolu 1
Il-merkanzija descritta fil-kolona 1 tat-tabella msemmija fl-Anness għandha tkun ikklassifikata fin-Nomenklatura Magħquda taħt il-kodiċi NM indikati fil-kolona 2.
Artikolu 2
Informazzjoni vinkolanti dwar it-tariffi mill-awtoritajiet tad-dwana ta' l-Istati Membri, li mhijiex skond dan ir-Regolament, tista' tibqa' tiġi invokata għall-perjodu ta' tliet xhur taħt l-Artikolu 12(6) tar-Regolament (KEE) Nru. 2913/92.
Artikolu 3
Dan ir-Regolament għandu jidħol fis-seħħ għoxrin jum wara il-pubblikazzjoni tiegħu fil-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Brussel, fl-1 ta' Marzu 2004.